[{"text_idx": "#000000", "text": "La\u0308ks vist veidi ka\u0308est a\u0308ra"}, {"text_idx": "#000001", "text": "Ehh. Nagu eilsetest va\u0308ljaminekutest poleks piisanud :D"}, {"text_idx": "#000002", "text": "Pidasin lastega ta\u0308na hommikul aru \u2013 kas on ikka mo\u0303tet osta noid kohvreid Legode jaoks, teised vanemad va\u0308idavad, et lapsed ei viitsi nagunii sorteerida. Lapsed kinnitasid, et nad ikka tahavad ja lubasid ise sorteerida ka. Eks ole na\u0308ha, kuidas nad seda lubadust pidada suudavad, aga kohvrid igal juhul ostetud said. Kaks sellist, nagu eelmise postituse pildil."}, {"text_idx": "#000003", "text": "Siis ka\u0308itusime enestele absoluutselt tavapa\u0308ratult ja la\u0308ksime Maximasse, kus ta\u0308na olid ko\u0303ik to\u0308o\u0308stuskaubad -40%. Ega me poleks sellest teadnudki, aga Abikaasa na\u0308gi eile Maximas Annikat, kes oli tulnud oma poisile tolle su\u0308nnipa\u0308evakingiks saadud raha eest Legosid ostma ning ja\u0308ttis ostmata, sest pa\u0308ev hiljem oli soodusmu\u0308u\u0308k. Nii me siis la\u0308ksime ka."}, {"text_idx": "#000004", "text": "Kujutage ette, la\u0308ksime poodi ja u\u0308tlesime lastele, et valige mo\u0303lemad endale u\u0308ks Lego. Sellist asja ei juhtu MITTE KUNAGI :D Muidu ikka ainult su\u0308nnipa\u0308eva- ja jo\u0303ulukingid. Peale raamatute ja mo\u0303ne u\u0308ksiku mullitaja vo\u0303i kaardima\u0308ngu pole me suht kunagi lastele midagi niisama ostnud. Ma ei teagi, on see nu\u0308u\u0308d kurb vo\u0303i mitte. Mu meelest lihtsalt praktiline \u2013 ma\u0308nguasju niigi ku\u0308llalt ja raha kulub mujalegi."}, {"text_idx": "#000005", "text": "Aga jah... Ta\u0308na nad said valida. Plika avastas uue Frozeni Lego ja polnud vaja midagi mo\u0303elda. Poisi suunasin o\u0303ige hinnaklassi juurde ja ta valis endale veel u\u0308he politsei Lego \u2013 veidi suurema kui selle, mis pa\u0308kapikk sussi sisse to\u0303i. Pa\u0308kapikk kaalus to\u0303siselt seda ka ;)"}, {"text_idx": "#000006", "text": "Kuna olime lubanud Abikaasa vanaemale ku\u0308lla minna, siis otsustasime, et ka\u0308ime vahepeal seal a\u0308ra ja la\u0308heme hiljem uuesti poodi, soovitavalt ilma lasteta, et saaks rahulikult ringi vaadata ja mo\u0303elda, kas on veel miskit vaja."}, {"text_idx": "#000007", "text": "Vanaema juures oli lill. Lapsed panid oma Legosid kokku, o\u0303nnis rahu ja vaikus. Meie ma\u0308ngisime u\u0308hist lemmikut ta\u0308ringuma\u0308ngu \u2013 vanaema nimetab seda Jospeliks, aga reeglid on vist suht samad mis Yatzyl. Jo\u0303udsime suisa kaks ma\u0308ngu ma\u0308ngida ja siis veel su\u0308u\u0308a, Plika jo\u0303udis oma Lego kokku panna, Poisil ja\u0308i pooleli."}, {"text_idx": "#000008", "text": "Hiljem viisime lapsed ema juurde, et kahekesi poodi minna. Teel poodi avastas Abikaasa, et ega ta tegelikult ei viitsigi tulla, nii et viis minu a\u0308ra ja la\u0308ks ise koju :D Eks ta tark oligi, mul la\u0308heb noil puhkudel alati parajalt aega ja tal oleks kannatus katkenud. Kuna ta pidi mulle nagunii hiljem ja\u0308rele tulema, leppisime kokku, et kui talle miskit leian, saab siis proovida."}, {"text_idx": "#000009", "text": "Mina la\u0308ksin kergelt hulluks. Endale ei ostnud kusjuures midagi peale kinnaste, need ja\u0308id silma viimasel minutil ja olid ta\u0308ielik emotsiooniost, aga ta\u0308iesti perfektsed. Maksid allahindlusega \u20ac3.99 \u2013 materjaliks 70% vill, 20% angoora, 10% nailon. Imeilusad, ta\u0308pselt parajad ja sobivad ideaalselt mu mitu aastat tagasi Montonist ostetud mu\u0308tsiga. Viimane paar tundus ka olevat, nii et ta\u0308ielik vedamine."}, {"text_idx": "#000010", "text": "Lastele ostsin hunniku joonistamise ja meisterdamise materjali. \u20ac19 eest viis joonistusplokki, pliiatsid, vildikad, mille teises otsas olid templid, rasvakriidid, guas\u030cid, u\u0308hed tavalised ka\u0308a\u0308rid, kolmese komplekti kujundika\u0308a\u0308re (siksak jms) ja u\u0308he PVA liimi. Eks meil oli kodus varemgi ko\u0303ike taolist, aga joonistuspaber peamiselt o\u0303huke, pliiatsid-vildikad-kriidid mitte enam esimeses va\u0308rskuses, ka\u0308a\u0308re kahe peale u\u0308ks paar, mille pa\u0308rast aeg-ajalt kakeldakse ja pulgaliimid, aga mo\u0303nikord on pisikesi asju parem kleepida just sellise tuubiliimiga. Ja need a\u0308gedad kujundika\u0308a\u0308rid, selliseid meil varem polnud u\u0308ldse :) Joonistusplokkidest oli u\u0308ks A3, 2 A4 (ko\u0303ik paksemad paberid, mis sobivad ka guas\u030cs\u030cidele) ja kaks tu\u0308kki o\u0303hukese paberiga, mille ostsin puhtalt sellepa\u0308rast, et kaanel oli u\u0308hel Frozen, teisel a\u0308mblikmees, sees lisaks tu\u0308hjadele lehtedele veel kleepekad, paar pilti va\u0308rvimiseks ja joonlaud."}, {"text_idx": "#000011", "text": "Lapsed olid muidugi sillas. Ma ise ka. Nii va\u0308ikese raha eest palju head kraami :)"}, {"text_idx": "#000013", "text": "Tuli meelde, et Abikaasa on terve igaviku soovinud uut ja suuremat ahjuvormi. Ta u\u0308sna tihti kirub, et meie praegune vorm on nii va\u0308ike, sinna ei mahtuvat midagi a\u0308ra. Noh, vana vorm oli 2,5l, uus ta\u0308pselt poole suurem. Maksis alega ko\u0303igest \u20ac12 ja mahub TA\u0308PSELT meie Pioneer pliidi imepisikesse ahju. Ma olin enne u\u0308sna veendunud, et me lu\u0308kkame selle vormi ostu nii kaua edasi, kuni remont tehtud, siis tuleb uus pliit loodetavasti suurema ahjuga ja on kergem midagi mahukamat leida. Aga ta\u0308nane leid oli ideaalne:"}, {"text_idx": "#000015", "text": "Raamatutele allahindlus ei laienenud, selgus kassas. Kahju, ja\u0308tsin ostmata. Samuti ei olnud soodusega elektrihambaharjad, mis mind su\u0308gavalt ha\u0308mmastas, sest no kust otsast see siis to\u0308o\u0308stuskaup pole, u\u0308leja\u0308a\u0308nud tehnika oli ku\u0308ll ales... Aga ostsime a\u0308ra ikkagi, sest plaan oli juba ammu. Vo\u0303tsime Oral B omad, kaks lastekat :D Sest need maksid \u20ac18 tk, ta\u0308iskasvanute omad olid \u20ac28 ja no mina mingit vahet ei na\u0308inud \u2013 va\u0308rvilisem ja veidi lu\u0308hema ka\u0308epidemega, aga muu ju ko\u0303ik sama, pea on igau\u0308hel oma... Kahtlemata oleks u\u0308hest ka piisanud, aga ennetamaks kaklemist, vo\u0303tsime kaks. Saavad koos pesta ja saame meie Abikaasaga ka koos pesta. Ja laste hari annab 2 minuti pa\u0308rast ma\u0308rku, et aeg ta\u0308is, ta\u0308iskasvanute omal seda ku\u0308ll polnud, va\u0308hemalt mitte meie eelmisel, mis katki kukkus. Kahju ku\u0308ll, et pidime ta\u0308ishinna maksma, loodan, et kuskilt poleks odavamalt saanud \u2013 aga Maximas on u\u0308ldiselt u\u0308sna head hinnad, nii et vast va\u0308ga vastu pu\u0308kse ei saanud."}, {"text_idx": "#000016", "text": "Laste uued Legod ja kohvrid pildistasin ka u\u0308les. Jo\u0303udsime ku\u0308ll nii hilja koju, et juppide kohvrisse paigutamiseni ta\u0308na ei jo\u0303udnudki :D"}, {"text_idx": "#000017", "text": "Selline kulukas pa\u0308ev siis. Aga a\u0308a\u0308rmiselt rahuldustpakkuv. Nu\u0308u\u0308d on ku\u0308ll krediitkaart ja\u0308lle peaaegu tu\u0308hi, aga tu\u0308hja kah, ko\u0303ike oli vaja :) Nojah, lastele mo\u0303eldud kraami rangelt vo\u0303ttes ku\u0308ll polnud NII VA\u0308GA vaja, aga u\u0308ks kord ju vo\u0303ib osta neile ka lihtsalt sellepa\u0308rast, et tahtsime :)"}, {"text_idx": "#000018", "text": "4 Responses to \u201cLa\u0308ks vist veidi ka\u0308est a\u0308ra\u201d"}, {"text_idx": "#000020", "text": "Meil on vastupidi \u2013 jo\u0303ulude ja su\u0308nnipa\u0308eva ajal tihtipeale ise kinke ei tee Moosesele, aga muidu ostame ku\u0308ll. Ta ise eelistab ka nii, kuna ta\u0308htpa\u0308evadel saab nagunii kinke teistelt ka. :) Ja no eelmise aasta su\u0308nnipa\u0308evapidu la\u0308ks ka ta jaoks kingituse alla... Aga jah igatahes ma ostaks ko\u0303ik legod kui va\u0308hegi raha selleks oleks \u2013 ainsad ma\u0308nguasjad, millega ma viitsin koos temaga ma\u0308ngida. :D Tahaks Frozeni omasid.. endale. Hmm.. Ja ma vist peaks ka need kastid ostma, kuna juppe on suurtest kastidest nii tu\u0308u\u0308tu otsida jap. Ma olen juba arvestanud ka, et pean ise sorteerima, aga kuna mu jaoks see on nii huvitav + Mooses oleks ko\u0303rval ikkagi, siis oleks kaks u\u0308hes tegevus \u2013 veedad aega lapsega ja saab lo\u0303butseda. :D Igasugu sorteerimisasjad on nii mo\u0303nusad mu arust.\nJa ma kunagi ei satu Pa\u0308rnu siis, kui teil soodukad on. Just ostsin enamva\u0308hem samad kunstitarbed, mis sa, ja kokku la\u0308ks liiga palju raha :( Tartu Maximates on alati ko\u0303ik see otsas, mida ma tahan."}, {"text_idx": "#000021", "text": "Just, mu jaoks on ka Legod po\u0303hilised, millega ma viitsin ise ma\u0308ngida, kvaliteetaeg lapsega :) No raamatuid loen ka ja lauama\u0308ngud on ka vahel toredad, aga need on pigem titekad + vo\u0303imalik ha\u0308dakisa laste kaotuse puhul, seega Legod on neist ko\u0303igist ko\u0303ige nauditavamad. Ja sorteerida mulle NII meeldib :D Pluss ma tegelikult na\u0308en, kuidas nad vahel otsivad mingeid juppe ja ei leia ja on ha\u0308das, seega usun, et mingil ma\u0308a\u0308ral nad viitsiks veidi su\u0308steemi pidada.\nAga see ale ei olnud ainult Pa\u0308rnus, see oli Tartu Maximates ka... Samas mu meelest seda kliendilehes ei reklaaminud u\u0308ldse (mida ma ku\u0308ll vaatasin netist ja diagonaalis, 100% kindel pole), seega kui Abikaasa poleks laupa\u0308eval Annikalt kuulnud, polekski teadnud. Meil la\u0308ks lihtsalt o\u0303nneks."}, {"text_idx": "#000022", "text": "Just, mu jaoks on ka Legod po\u0303hilised, millega ma viitsin ise ma\u0308ngida, kvaliteetaeg lapsega :) No raamatuid loen ka ja lauama\u0308ngud on ka vahel toredad, aga need on pigem titekad + vo\u0303imalik ha\u0308dakisa laste kaotuse puhul, seega Legod on neist ko\u0303igist ko\u0303ige nauditavamad. Ja sorteerida mulle NII meeldib :D Pluss ma tegelikult na\u0308en, kuidas nad vahel otsivad mingeid juppe ja ei leia ja on ha\u0308das, seega usun, et mingil ma\u0308a\u0308ral nad viitsiks veidi su\u0308steemi pidada."}, {"text_idx": "#000025", "text": "Huvitav, kas see on nii palju aeglasem, et oleks pidanud meile ikka ta\u0308iskasvanute oma ostma? U\u0308he erinevuse avastasime veel \u2013 ta\u0308iskasvanute omal on laadija, laste omal patareid. Aga samas ma ei na\u0308e olulist vahet, kas laadida otse seinast vo\u0303i siis AA akusid, mille laadija on mul nagunii kodus olemas...\nJa see kahe minuti ma\u0308rguanne va\u0308ga meeldib :D Kasutusmugavuse osas u\u0308heso\u0303naga ei na\u0308e mingit po\u0303hjust osta endale suurem, aga a\u0308kki see po\u0308o\u0308rlemise kiirus to\u0303esti on argument..."}, {"text_idx": "#000026", "text": "Huvitav, kas see on nii palju aeglasem, et oleks pidanud meile ikka ta\u0308iskasvanute oma ostma? U\u0308he erinevuse avastasime veel \u2013 ta\u0308iskasvanute omal on laadija, laste omal patareid. Aga samas ma ei na\u0308e olulist vahet, kas laadida otse seinast vo\u0303i siis AA akusid, mille laadija on mul nagunii kodus olemas..."}, {"text_idx": "#000027", "text": "Ja see kahe minuti ma\u0308rguanne va\u0308ga meeldib :D Kasutusmugavuse osas u\u0308heso\u0303naga ei na\u0308e mingit po\u0303hjust osta endale suurem, aga a\u0308kki see po\u0308o\u0308rlemise kiirus to\u0303esti on argument..."}, {"text_idx": "#000028", "text": "Leave a Reply Cancel reply"}, {"text_idx": "#000029", "text": "Notify me of follow-up comments by email."}, {"text_idx": "#000030", "text": "Notify me of new posts by email."}, {"text_idx": "#000037", "text": "VIIMASED KOMMENTAARIDMarr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}]